|  |
| --- |
| grb**REPUBLIKA HRVATSKA****KRAPINSKO-ZAGORSKA ŽUPANIJA****OPĆINA STUBIČKE TOPLICE****NAČELNIK** |

KLASA:410-15/17-01/06

URBROJ:2113/03-03-17-2

Stubičke Toplice, 16.02.2017.

Na temelju članka 39. st. 4. Zakona o lokalnoj i područnoj (regionalnoj) samoupravi (Nar. nov. br. 33/01, 60/01 – vjerodostojno tumačenje, 129/05, 109/07, 125/08, 36/09, 150/11 i 144/12) i članka 46. st. 2. t. 23. Statuta Općine Stubičke Toplice (Službeni glasnik KZŽ br. 16/09 i 9/13), obnašatelj dužnosti načelnika – zamjenik načelnika Općine Stubičke Toplice donosi

**ODLUKU**

**I.**

Utvrđuje se prijedlog Odluke o davanju podataka Turističkoj zajednici Općine Stubičke Toplice.

**II.**

Sastavni dio ove Odluke je prijedlog teksta Odluke i Obrazloženje.

**III.**

Prijedlog Odluke upućuje se na usvajanje Općinskom vijeću Općine Stubičke Toplice.

o.d. NAČELNIKA – ZAMJENIK NAČELNIKA

Ivan Hren

 DOSTAVITI:

1. Naslovu
2. Arhiva, ovdje

PRIJEDLOG

KLASA:

URBROJ:2113/03-01-17-

Stubičke Toplice,

Na temelju članka 11. st. 1. Zakona o zaštiti osobnih podataka (Nar. nov. br. 103/03, 118/06, 41/08 i 130/11) i članka 25. t. 16. Statuta Općine Stubičke Toplice (Službeni glasnik Krapinsko-zagorske županije br. 16/09 i 9/13), Općinsko vijeće Općine Stubičke Toplice na svojoj 39. sjednici, održanoj dana \_\_. veljače 2017. godine donijelo je

**ODLUKU**

**o davanju podataka Turističkoj zajednici Općine Stubičke Toplice**

1. Odobrava se davanje osobnih podataka (ime, prezime, adresu, adresu kuće za odmor, i OIB) o obveznicima poreza na kuće za odmor Turističkoj zajednici Općine Stubičke Toplice radi unosa podataka u sustav e - visitor.
2. Ispitanici će o tome biti informirani objavom ove Odluke na web stranici Općine Stubičke Toplice.

**Obrazloženje**

Direktorica Turističke zajednice Općine Stubičke Toplice podnijela je dana 07. veljače 2017. godine zahtjev za davanje podataka iz evidencije Jedinstvenog upravnog odjela o obveznicima poreza na kuće za odmor, i to ime, prezime, adresu, adresu kuće za odmor, i OIB, radi unosa podataka u sustav e- visitor, koji se koristi za utvrđivanje obveze plaćanja boravišne pristojbe.

Obveza plaćanja boravišne pristojbe utvrđena je člankom 3. st. 1. t. 4. Zakona o boravišnoj pristojbi (Nar. nov. br. 152/08, 59/09, 97/13, 158/13, 30/14).

Člankom 11. st. 1. Zakona o zaštiti osobnih podataka (Nar. nov. br. 103/03, 118/06, 41/08 i 130/11) određeno je da je voditelj zbirke osobnih podataka ovlašten dati osobne podatke na korištenje drugim primateljima na temelju pisanog zahtjeva ako je to potrebno radi obavljanja poslova u okviru zakonom utvrđene djelatnosti primatelja.

**UPUTA O PRAVNOM LIJEKU:**

Protiv ove odluke sukladno čl. 77a. Zakona o lokalnoj i područnoj (regionalnoj) samoupravi (Nar. nov. br. 33/01, 60/01, 129/05, 109/07, 36/09, 125/08, 150/11 i 144/12) ne može se izjaviti žalba, već se može pokrenuti upravni spor.

Predsjednik Općinskog vijeća

Općine Stubičke Toplice

Stjepan Sokač

DOSTAVITI:

1. Turistička zajednica Općine Stubičke Toplice
2. [www.stubicketoplice.hr](http://www.stubicketoplice.hr)
3. Arhiva, ovdje